CELEX: 62011TN0321
Language: bg
Date: 2011-06-21 00:00:00
Title: Дело T-321/11: Жалба, подадена на 21 юни 2011 г. — Morelli/СХВП — Associazione Nazionale Circolo del Popolo della Libertà ( „PARTITO DELLA LIBERTA“ )

13.8.2011   
            
            
               BG
            
            
               Официален вестник на Европейския съюз
            
            
               C 238/33
            
         Жалба, подадена на 21 юни 2011 г. — Morelli/СХВП — Associazione Nazionale Circolo del Popolo della Libertà („PARTITO DELLA LIBERTA“)
   (Дело T-321/11)
   2011/C 238/57
   Език на жалбата: италиански
   
      Страни
   
   
      Жалбоподател: Raffaello Morelli (Ливорно, Италия) (представител: G. Frenelli, avvocato)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Associazione Nazionale Circolo del Popolo della Libertà (Милано, Италия)
   
      Искания на жалбоподателя
   
   Жалбоподателят иска от Общия съд:
   
               —
            
            
               да се отмени решението на първи апелативен състав на СХВП от 17 март 2011 г. и решението на отдела по споровете от 14 май 2010 г.,
            
         
               —
            
            
               да се обяви, че възражението на жалбоподателя срещу заявката за регистрация на марка № 5 890 009 се уважава и да се отхвърли заявката за регистрация на тази марка,
            
         
               —
            
            
               да се осъди Associazione Nazionale del Popolo della Libertà да заплати съдебните разноски.
            
         
      Правни основания и основни доводи
   
   
      Заявител на марката на Общността: Associazione Nazionale Circolo della Libertà
   
      Марка на Общността, предмет на спора: словна марка „PARTITO DELLA LIBERTA“ (заявка за регистрация на марка на Общността № 5 890 009) за стоки и услуги от класове 9, 14, 16, 24, 25, 35, 36, 48, 41, 42 и 45
   
      Притежател на марката или знака, на която/който се прави позоваване в процедурата по възражение: Raffaello Morelli
   
      Марка или знак, на която/който се прави позоваване в подкрепа на възражението: наименование на домейн „partitodellaliberta.it“, за което Raffaello Morello е получил разрешение от Органа за предоставяне на разрешения за използване на домейни „it“ на 9 август 2004 г. и което възразяващите твърдят, че е било използвано в процеса на търговия за стоки и услуги от класове 16, 35, 38, 41 и 45
   
      Решение на отдела по споровете: отхвърля възражението.
   
      Решение на апелативния състав: отхвърля жалбата.
   
      Изложени правни основания: погрешно прилагане на член 8, параграф 4 от Регламент № 207/2009 относно марката на Общността, погрешна преценка на понятието „използвано в процеса на търговия“ по отношение на наименование, използвано в сферата на политиката, и погрешна преценка на документите, потвърждаващи търговското използване на по-ранния знак.